CELEX: 62005CO0233
Language: el
Date: 2006-06-01 00:00:00
Title: Διάταξη του Δικαστηρίου (έκτο τμήμα) της 1ης Ιουνίου  2006. # V.O.F. Dressuurstal Jespers κατά Inspecteur van de Belastingdienst/Zuidwest/kantoor Breda van de rijksbelastingdienst. # Αίτηση για την έκδοση προδικαστικής αποφάσεως: Gerechtshof 's-Hertogenbosch - Κάτω Χώρες. # Έκτη οδηγία ΦΠΑ - Εργασία φασόν - Έννοια του "κατασκευασθέντος αγαθού" - Άλογο που υποβάλλεται σε εξάσκηση και εκγύμναση - Απαιτητό του φόρου. # Υπόθεση C-233/05.

Διάταξη του Δικαστηρίου (έκτο τμήμα) της 1ης Ιουνίου 2006 — V.O.F. Dressuurstal Jespers 
      (Υπόθεση C-233/05)
      «Έκτη οδηγία ΦΠΑ — Εργασία φασόν — Έννοια του “κατασκευασθέντος αγαθού” — Άλογο που υποβάλλεται σε εξάσκηση και εκγύμναση — Απαιτητό του φόρου»
      1.                     Φορολογικές διατάξεις — Εναρμόνιση των νομοθεσιών — Φόροι κύκλου εργασιών — Κοινό σύστημα φόρου προστιθεμένης αξίας — Παραδόσεις
            αγαθών — Εργασία φασόν (Οδηγία 77/388 του Συμβουλίου, άρθρο 5 § 5, στοιχείο α΄) (βλ. σκέψεις 31-33, διατακτ. 1)
      2.                     Φορολογικές διατάξεις — Εναρμόνιση των νομοθεσιών — Φόροι κύκλου εργασιών — Κοινό σύστημα φόρου προστιθεμένης αξίας — Γενεσιουργός
            αιτία και απαιτητό του φόρου (Οδηγία 77/388 του Συμβουλίου, άρθρο 10 § 2) (βλ. σκέψεις 36-38, διατακτ. 2)
      Αντικείμενο 
      
         Αίτηση εκδόσεως προδικαστικής αποφάσεως — Gerechtshof te’s Hertogenbosch — Ερμηνεία του άρθρου 5, παράγραφος 7, στοιχείο α΄,
                  της οδηγίας 77/388/ΕΟΚ: Έκτη οδηγία του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών,
                  των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (EE ειδ.
                  έκδ. 09/001, σ. 49) — Άλογο αρχικού επιπέδου εκπαιδεύσεως που εκγυμνάζεται και εξασκείται για καθορισμένο σκοπό — Εκπαιδευμένο
                  άλογο που μπορεί να φέρει σέλλα, ικανό, κατόπιν ειδικής εκγυμνάσεως και εξασκήσεως, να συμμετέχει σε αγώνες υψηλότερου επιπέδου
                  — Σε αμφότερες τις περιπτώσεις: κατασκευή νέου αγαθού; — Σημασία μιας δυνάμενης να εκτιμηθεί αντικειμενικώς μεταβολής του
                  αλόγου και της επιτεύξεως ή όχι του σκοπού — Καταβολή του φόρου βάσει μεθόδου περιοδικών δηλώσεων 
               
            Διατακτικό
      Το Δικαστήριο διατάσσει:
      
         
                   
               
               
                  
               
               
                  Το άρθρο 5, παράγραφος 7, στοιχείο α΄, της οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών
                     των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική
                     βάση, όπως τροποποιήθηκε με την οδηγία 94/76/ΕΚ του Συμβουλίου, της 22ας Δεκεμβρίου 1994, με την οποία θεσπίστηκαν μεταβατικά
                     μέτρα που εφαρμόζονται, στα πλαίσια της διεύρυνσης της Ευρωπαϊκής Ένωσης την 1η Ιανουαρίου 1995, όσον αφορά το φόρο προστιθεμένης
                     αξίας, πρέπει να ερμηνευθεί κατά την έννοια ότι δεν συνιστά εργασία φασόν η εκγύμναση αλόγου προκειμένου αυτό να καταστεί
                     ικανό να φέρει σέλα, να εκτελεί ασκήσεις ιππασίας και να μετέχει σε διαγωνισμούς και ότι υπό τέτοιες περιστάσεις ένα τέτοιο
                     άλογο δεν μπορεί να θεωρηθεί κατασκευασθέν αγαθό. 
                  
               
            
         
                   
               
               
                  
               
               
                  Το απαιτητό του φόρου προστιθεμένης αξίας που οφείλεται για ποσά που εισπράττονται περιοδικώς ως αμοιβή έναντι παροχής υπηρεσιών
                     συνιστάμενων σε εκγύμναση και εξάσκηση αλόγων προσδιορίζεται βάσει των προϋποθέσεων του άρθρου 10, παράγραφος 2, της έκτης
                     οδηγίας.